kardosdrur/scandi-wiki huggingface dataset:
Vægtløftning under sommer-OL 1896

Vægtløftning under sommer-OL 1896 omfattede to konkurrencer. De syv udøvere fra fem nationer konkurrerede i to discipliner: tohåndsløft og enhåndsløft, og konkurrencerne var planlagt til at blive afholdt samme dag, 7. april. Konkurrencerne var åbne for alle, uanset vægt.

Tohåndskonkurrencen 
Først afholdt man tohåndsløftkonkurrencen, hvor seks mand deltog. Viggo Jensen fra Danmark blev olympisk mester i denne disciplin i tæt konkurrence med britiske Launceston Elliot. Konkurrencen blev en langvarig affære, og Jensen og Elliot var klart stærkere end de øvrige deltagere, hvoraf ingen løftede mere end 90 kg. Jensen og Elliot nåede begge op 110 kg, hvorpå prins Georg tildelte danskeren sejren for at have en bedre stil end briten. Der blev indgivet protest mod, at konkurrencen skulle afgøres på basis af stil, men man havde ikke tungere vægte. 

I stedet blev det forsøgt med at montere mere vægt, som Jensen så løftede, men her blev der protesteret mod hans stil. Efter forsøg på at fortsætte konkurrencen blev det alligevel besluttet at holde fast i den oprindelige afgørelse (idet resultatet blev justeret til 111,5 kg til begge deltagere). Dermed blev Viggo Jensen kåret som olympisk mester, mens Launceston Elliot fik andenpladsen og grækeren Sotirios Versis tredjepladsen.

Samlet resultat

Enhåndskonkurrencen 
Efter tohåndskonkurrencen var det planlagt af afholde enhåndskonkurrencen, og da den første konkurrence havde trukket ret meget ud, foreslog prins Georg, at der blev holdt en pause inden den næste konkurrence. Elliot var dog parat til at gå direkte til den næste, idet han dog bad om, at man ændrede rækkefølgen, så han kom til at lave sine løft efter Viggo Jensen, hvilket blev accepteret.

Selve konkurrencen foregik ved, at deltagerne skulle løfte hver vægt med en hånd ad gangen. I denne konkurrence var der kun fire deltagere, og konkurrencen blev noget blandt andet derfor noget kortere end tohåndskonkurrencen. Elliot vandt her sikkert med 71 kg, mens Viggo Jensen i den første konkurrence havde pådraget sig en skade i den første konkurrence og derfor ikke kunne hamle op med briten. Med 57 kg blev han nummer to, mens grækeren Alexandros Nikolopoulos, der også løftede 57 kg, blev nummer tre; mens Viggo Jensen løftede denne vægt med begge hænder, klarede Nikolopoulos det åbenbart kun med den ene hånd.

Som et kuriosum er det beskrevet, at dommeren, prins Georg, også var ganske stærk, hvilket blev demonstreret ved, at da en hjælper skulle flytte en vægt og ikke lykkedes med dette, trådte prinsen til og uden problemer flyttede vægten, til publikums begejstring.

Samlet resultat

Medaljer 

</div>

Udøverne er blevet tildelt medaljerne i eftertid af International Olympic Committee. Under de første olympiske lege var det kun vinderen som fik en medalje, og han fik sølvmedalje.

Referencer 

1896
Sportsgrene under sommer-OL 1896
Ahmed Al-Arbeed

Ahmed Al-Arbeed () er en kuwaitisk fægter som deltog i de olympiske lege 1976 i den individuelle og i holdkonkurrencen i fleuret for mænd.

Kilder 

Fægtere fra Kuwait
Fægtere ved sommer-OL 1976
Tysklands undervisningsministre

Artiklen om Tysklands undervisningsministre dækker alle ministre i Forbundsrepublikken Tysklands Uddannelses- og videnskabsdepartement (1969–1994), Uddannelses-, videnskabs-, forskning- og teknologidepartement (1994–1998) og Uddannelses- og forskningsdepartement (1998–).

Den tyske uddannelsesministers formelle titel er Forbundsminister for uddannelse og forskning (tysk: Bundesminister(in) für Bildung und Forschung).

Undervisningsministre
Lister over personer
Khaled Al-Awadhi

Ahmed Al-Arbeed (født 13. september 1964) er en kuwaitisk fægter som deltog i de olympiske lege 1980, 1984 og 1988  i den individuelle og i holdkonkurrencen i fleuret for mænd.

Kilder

Eksterne henvisninger 

Fægtere fra Kuwait
Fægtere ved sommer-OL 1980
Fægtere ved sommer-OL 1984
Fægtere ved sommer-OL 1988
Boksning under sommer-OL 2004

Boksing under sommer-OL 2004 i Athen i Grækenland. Cuba blev bedste nation med 5 guldmedaljer.

Medaljestatistik

Let fluevægt

Fluevægt

Bantamvægt

Fjervægt

Letvægt

Super letvægt

Weltervægt

Mellemvægt

Letsværvægt

Sværvægt

Super-sværvægt 

Sommer-OL 2004
2004
Boksning i 2004
Boksning i Grækenland
Ebrahim Al-Cattan

Ebrahim Al-Cattan (født 20. august 1963) er en kuwaitisk fægter som deltog i de olympiske lege 1980 i holdkonkurrencen i kårde for mænd.

Kilder

Eksterne henvisninger 

Fægtere fra Kuwait
Fægtere ved sommer-OL 1980
Olancho

Olancho er et af de 18 departementer departamentos i Honduras i Mellemamerika.

Det er det største af departementerne i landet og grænser mod syd op til Nicaragua. Departementets hovedstad er Juticalpa.

Den vestlige og nordlige del er bjergrig. Her befinder sig bjergkæderne Sierra de Agalta, Montaña de Tembladeros og Montaña de Botaderos. Central-Olancho er præget af agerdyrkning. Den østlige del er dækket af regnskov. En del af det til UNESCOs Verdensarvsliste hørende Rio Platano-biosfærereservat befinder sig ligeledes i denne region.

Narkotikakriminaliteten er steget meget i departementet de seneste år. Små flyvemaskiner fra Sydamerika bruger departementets vidde til at laste stofferne om.

Referencer 

Honduras
Departementer
Guldløven

Il Leone d’Oro () er den højeste pris der tildeles ved Filmfestivalen i Venedig. Prisen blev introduceret i 1949 af den organiserende komite og betragtes nu som en af filmindustriens mest fremtrædense priser. I 1970 blev en anden Guldløve introduceret; denne er en ærespris til personer, der har ydet et vigtigt bidrag til filmindustrien.

Prisen blev introduceret i 1949 som Guldløven fra St. Mark (den bevingede løve der havde været afbilledet på Republikken Venedigs flag.). Tidligere var den tilsvarende pris den såkaldte Gran Premio Internazionale di Venezia (Store Internationale Pris i Venedig), tildelt i 1947 og 1948. Før det, fra 1934 til 1942, var de mest prestigefyldte priser Coppa Mussolini for Bedste Italienske Film og Bedste Udenlandske Film.

Ingen Guldløver blev uddelt mellem 1969 og 1979.

Gran Premio Internazionale di Venezia

Guldløven 
14 franske film er blevet tildelt Guldløven, hvilket er flere end til en hvilken som helst anden nation. Det kan noteres at Guldløven har tendens til at blive tildelt europæiske mænd: 33 af de 54 vindere har været europæiske mænd (inklusiv sovjettiske/russiske vindere). Dog er denne bias hovedsageligt fra før 1980: før dette år var kun 3 ud af 21 vindere ikke-europæere. Siden 1949 har kun få kvinder vundet Guldløven som instruktører, indiskfødte Mira Nair, amerikanskfødte Sofia Coppola, tyske Margarethe von Trotta og belgiske Agnès Varda, som begge vandt for mere end to årtider siden. Selvom talrige amerikanere har vundet ærespriser ved festivalen, har amerikanere kun vundet Guldløven fire gange, med priser til John Cassavetes og Robert Altman (begge gange var prisen delt med andre vindere), så vel som Darren Aronofsky (første amerikanske enevinder) og Sofia Coppola.

*indikerer første vinder

Guldløven – Ærespris

Gentagne vindere 
  André Cayatte  (1950; 1960)
  Louis Malle  (1980; 1987)
  Zhang Yimou  (1992; 1999)
  Ang Lee  (2005; 2007)

Se også 
 Leone d’Argento
 Palme d'Or, den højeste pris tildelt ved Filmfestivalen i Cannes
 Golden Bear, den højeste pris tildelt ved Filmfestivalen i Berlin

Referencer

Eksterne henvisninger 

 La Biennale di Venezia – officiel hjemmeside

Kultur i Italien
Filmpriser
Etableret i 1949
Roning under sommer-OL 1908

Roning var med på det olympiske program for tredje gang ved 1908 i London. Der blev konkurreret i fire rodiscipliner – en færre end ved legene i St. Louis fire år tidligere. Otte nationer var repræsenteret, Norge og Ungarn var med for første gang. Roningen blev gennemført på floden Themsen i London, og det var kun for mænd.

Medaljer 

</div>

Singelsculler

Toer uden styrmand

Firer uden styrmand

Otter 

1908
Sommer-OL 1908
Themsen
Namibia ved sommer-OL 2008

Namibia under sommer-OL 2008. Ti sportsudøvere fra Namibia deltog i fire sportsgrene under Sommer-OL 2008 i Beijing. De vandt ingen medaljer. Terræncykleren Manie Heymans var landets flagbærer under åbningsceremonien.

Atletik

Boksning

Cykling

Terræn

Landevej

Skydning

Noter 

Lande ved sommer-OL 2008
2008
Ali Al-Khawajah

Ali Al-Khawajah (, født 3. februar 1957) er en kuwaitisk fægter som deltog i de olympiske lege 1976 og 1980.

Kilder

Eksterne henvisninger 

Fægtere fra Kuwait
Fægtere ved sommer-OL 1976
Fægtere ved sommer-OL 1980
Osama Al-Khurafi

Osama Al-Khurafi (født 23. april 1963) er en kuwaitisk fægter som deltog i de olympiske lege 1980 og 1984 i den individuelle og i holdkonkurrencen i kårde for mænd.

Kilder

Eksterne henvisninger 

Fægtere fra Kuwait
Fægtere ved sommer-OL 1980
Fægtere ved sommer-OL 1984
Louis Ferdinand af Preussen (1944-1977)

Prins Louis Ferdinand af Preussen (), undertiden også kaldet Louis Ferdinand jr. (25. august 1944 – 11. juli 1977) var en tysk prins, der var det femte barn af prins Louis Ferdinand af Preussen. Faderen var tronprætendent til den tyske kejserlige trone, og da hans to ældre brødre frasagde sig arveretten til tronen, da de indgik ikke-fyrstelige ægteskaber i 1966 og 1967, blev Louis Ferdinand nr. 1 i tronfølgen efter sin far. Han nåede dog aldrig at blive overhoved for Huset Hohenzollern, da hans far først døde 17 år efter ham. Til gengæld blev han efterfulgt af sin søn, prins Georg Friedrich.

Biografi 
Prins Louis Ferdinand blev født den  i landsbyen Golzow i Provinsen Brandenburg i Fristaten Preussen (i dag Golczew i voivodskabet Vestpommern i Polen). Han var det femte barn og den tredje søn af prins Louis Ferdinand af Preussen og storfyrstinde Kira Kirillovna af Rusland.

Faderen var fra 1951 familieoverhoved for Huset Hohenzollern og dermed tronprætendent til den tyske kejserlige trone, og da Louis Ferdinand juniors to ældre brødre frasagde sig arveretten til tronen, da de indgik ikke-fyrstelige ægteskaber i 1966 og 1967, blev Louis Ferdinand nr. 1 i tronfølgen efter sin far. 

Louis meldte sig i den vesttyske hær, Bundeswehr i 1967 med det formål at blive reserveofficer. I 1972 påbegyndte han en læretid som bankassistent, men var stadig aktiv i hæren. I 1975 giftede han sig som den eneste af sønnerne standsmæssigt med Grevinde Donata Emma af Castell-Rüdenhausen. Grevinde Donata Emma tilhørte en familie, der havde hersket over Grevskabet Castell i det Tysk-Romerske Rige, men var blevet underlagt Kongeriget Bayern i 1806. Ved en militærøvelse i 1977 kom han slemt til skade ved at blive klemt mellem to køretøjer. Hans ben blev amputeret, men nogle uger efter døde han alligevel af sine kvæstelser.

Ægteskab og børn 
Louis blev gift 24. maj 1975 med grevinde Donata Emma af Castell-Rüdenhausen, datter af Fyrst Siegfried af Castell-Rüdenhausen og Grevinde Irene af Solms-Laubach.

De fik to børn, hvoraf det sidste først blev født efter hans død:
Georg Friedrich af Preussen (1976-)
Cornelie-Cécile af Preussen (1978-)

Se også 
 Tyske Kejserrige
 Huset Hohenzollern

Eksterne henvisninger 

Huset Hohenzollern
Georg Friedrich af Preussen

Georg Friedrich af Preussen (Georg Friedrich Ferdinand) (født 10. juni 1976) er det nuværende overhoved for Huset Hohenzollern og ville have været konge af Preussen og tysk kejser, hvis ikke monarkiet var blevet afskaffet tilbage i 1918. Han er den eneste søn af Louis Ferdinand af Preussen som allerede døde i 1977, da Georg var ét år gammel. Da hans bedstefar, Louis Ferdinand af Preussen stadig levede frem til 26. september 1994, blev han først overhoved herefter. Hans tipoldefar var Tysklands sidste kejser, Wilhelm II af Tyskland.

Georg har gået på skoler i Bremen og Oldenburg, samt taget eksamen fra Glenalmond College i Skotland. Efter to års tjeneste i den tyske hær, begyndte han at studere erhvervsøkonomi på universitetet i Freiberg.

Georg blev gift den 25. august 2011 med Sophie Johanna Maria af Isenburg-Birstein (født 7. marts 1978 i Frankfurt am Main). ved en civil ceremoni i Potsdam. To dage senere, den 27. august, blev der med deltagelse af 720 gæster gennemført en religiøs vielse i Friedenskirche, som er placeret ved det tidligere kejserlige sommerslot Sanssouci også i Potsdam. Denne dato fejrede man desuden slægten Hohenzollerns 950 års jubilæum.

Børn 
Georg Friedrich og hans kone Sophie har fire børn. Deres første to børn var tvillingerne Carl Friedrich og Louis Ferdinand, hvoraf førstnævnte er den ældre af de to og dermed arving.

 Carl Friedrich af Preussen (født 20. januar 2013)
 Louis Ferdinand af Preussen (født 20. januar 2013)
 Emma Marie af Preussen (født 2. april 2015)
 Heinrich af Preussen (født 17. november 2016)

Huset Hohenzollern
Personer fra Bremen
Tronprætendenter
No Wave

No Wave var en kortlivet men inflydelsesrig kunstnerisk scene inden for undergrundsmusik, film, performancekunst, video og samtidskunst, der havde dens begyndelse i midt-1970'erne i New York. Betegnelsen No Wave er et satirisk ordspil som modspil til den dengang populære New wave-genre – betegnelse har sin oprindelse fra et show fra 1981, "New York/New Wave", organiseret af kunstneren Diego Cortez.

Stil og karakteristika 
No Wave er ikke en klart afgrænset musikgenre med konsekvente bestanddele. Forskellige grupper trak på så uforenelige stilarter som funk, jazz, blues, punk rock, avantgarde og eksperimentel. Der er dog nogle elementer som det meste No Wave-musik har til fælles, så som skurende atonale lyde, gentagende fremaddrivender rytmer og en tendens til at betone musisk tekstur over melodi – typisk af La Monte Youngs tidligere downtownmusik.

I 1978 blev en punk-præget noise-series afholdt på New York’s Artists Space, der førte til den Brian Eno-producerede indspilning No New York med blandt andre James Chance & The Contortions, Teenage Jesus and the Jerks, Mars og DNA.

Sonic Youth leverede deres første liveoptræden til Noise Fest, en noise-musikfestival organiseret af Thurston Moore på kunstarenaen White Columns i juni 1981. Hver aften optrådte tre til fem grupper, herunder Glenn Branca, Rhys Chatham, Rudolph Grey og Robin Crutchfields Dark Day.

No Wave havde en betydningsfuld indflydelse på noise- og industrielbands, som efterfølgende kom frem, så som Big Black, Helmet og Live Skull, Toy Killers. Theoretical Girls påvirkede Sonic Youth, som opstod fra scenen og til sidst opnåede massive publikums og kritisk anerkendelse.

Referencer 

Punk
Antigua og Barbuda ved sommer-OL 2008

Fem sportsudøvere, fire mænd og en kvinde, deltog fra Antigua og Barbuda ved sommer-OL 2008 i Beijing. De deltog i to sportsgrene; atletik og svømning. Det var ottende gang, at Antigua og Barbuda deltog i et sommer-OL; de vandt ikke nogen medaljer. Atletikudøveren James Grayman var landets flagbærer under åvningsceremonien.

Medaljer

Atletik

Svømning 

2008
Lande ved sommer-OL 2008
Sigurd Thomsen

Sigurd Thomsen (24. februar 1887 i Ryslinge – 25. marts 1944 i København) var en dansk redaktør og modstandsmand. Han var far til Niels Thomsen.

Thomsen blev student fra Odense Katedralskole i 1906 . I 1912 debuterede han som forfatter med romanen Sværmerne. Han udgav i 1925 bogværket Dansk Provinspresse og blev senere politisk redaktør ved Social-Demokraten.

Under Besættelsen var han aktiv modstandsmand. Den 25. marts 1944 blev han skudt og dræbt ud for ejendommen Rådhuspladsen 45-47 i København, hvor der er opsat en mindetavle. Denne aften blev han på vej fra redaktionen til sit hjem anholdt af Gestapo, og da han nægtede at lade sig arrestere, blev han skudt ned.

Han er begravet på Vestre Kirkegård.

Kilder 
 Litteraturpriser.dk
 Mindetavler i Indre By, København
 Faldne i frihedskampen fra Odense Katedralskole

Eksterne kilder 
 Sigurd Thomsen på Dansk Forfatterleksikon

Modstandsfolk fra Danmark
Redaktører fra Danmark
Journalister fra Danmark
Romanforfattere fra Danmark
Personer fra Danmark myrdet af Nazi-Tyskland
Personer fra Fyn
Dansksprogede forfattere fra Danmark
Studenter fra Odense Katedralskole
Omar Amiralay

Omar Amiralay (født 20. oktober 1944, Damaskus, død 5. februar 2011 ) var en syrisk filminstruktør og fremtrædende politisk aktivist. 

Amiralay studerede ved La Fémis i Paris, Frankrig, før han vendte tilbage til Syrien i 1970. Han havde derfor en anden kunstnerisk formation end de fleste syriske filmskabere, som ofte studerede i Sovjetunionen og i Østeuropa. Amiralay blev kendt for sin stærke politiske kritik i mange av hans film, og han spillede en fremtrædende rolle flere protestaktioner mod syriens regering i 2000'erne. I 2000 underskrev Amiralay et manifest sammen med flere fremtrædende syriske intellektuelle som bad om en hurtig afslutning på undtagelsestilstanden som havde været gældende siden 1963, løsladelse af alle politiske fanger og samvittighedsfanger, og tillade at flere politiske partier og uafhængige samfunds-organisationer.

I 2005, i kølvandet på drabet på den tidligere libanesiske statsminister Rafiq al-Hariri, undertegnede Amiralay en erklæring sammen med andre syriske intellektuelle som bad om en syrisk tilbagetrækning fra Libanon og en varig slutning på de mange angreb mod syriske arbejdere i Libanon. Omar Amiralay døde den 5. februar 2011, da han var 66 år gammel, af cerebral trombose.

Filmografi 
 Film Essay on the Euphrates Dam (1970)
 Everyday Life in a Syrian Village (1974)
 The Chickens (1977)
 On a Revolution (1978)
 The Misfortunes of Some... (1981)
 A Scent of Paradise (1982)
 Love Aborted (1983)
 Video on Sand (1984)
 The Intimate Enemy (1986)
 The Lady of Shibam (1988)
 East of Eden (1988)
 For the Attention of Madame the Prime Minister Benazir Bhutto (1990)
 Light and Shadows (1994)
 The Master (1995)
 On a Day of Ordinary Violence, My Friend Michel Seurat... (1996)
 There Are So Many Things Still to Say (1997)
 A Plate of Sardines (1997)
 The Man with the Golden Soles (1999)
 A Flood in Baath Country (2003)

Kilder

Eksterne henvisninger 
 
Rawafed: Documentary Interview with Omar Amiralay "part one". Alarabiya.net 
Rawafed: Documentary Interview with Omar Amiralay "part two". Alarabiya.net 

Personer fra Syrien
Filminstruktører fra Syrien
Aktivister fra Syrien
Daniel Stålhammar

Daniel Stålhammar (født 10. oktober 1974) er en svensk fodbolddommer fra Landskrona. Han har dømt internationalt under det internationale fodboldforbund FIFA siden 2004, hvor han er indrangeret som kategori 2-dmmer, der er det tredjehøjeste niveau for internationale dommere.

Kampe med danske hold 
 Den 18. juli 2004: 3. runde i Intertoto Cuppen: FK Vėtra – Esbjerg fB 1-1

Referencer 

Kampoversigt 

Fodbolddommere fra Sverige
Personer fra Landskrona
Henning Lund-Sørensen

Henning Lund-Sørensen (født 20. marts 1942) er en tidligere dansk fodbolddommer fra Aarhus. Han dømte i flere sæsoner i landets bedste række 1. division og Superligaen, da rækken skiftede navn til Superligaen i begyndelsen af 1990'erne. Samtidigt dømte han internationalt under det internationale fodboldforbund FIFA.

Henning Lund-Sørensen er søn af den tidligere FIFA-dommer Aksel Lund-Sørensen.

VM 1982 
Han deltog ved VM 1982 i Spanien, hvor han dømte én kamp.
   –   2-1 (gruppespil).
I kampen dømte han et tvivlsomt straffespark til spanierne. Forseelsen blev begået ca. halvanden meter uden for straffesparksfeltet, og Lund-Sørensen blev efterfølgende sendt hjem fra turneringen uden at dømme flere kampe.

Referencer 

 Biografi  worldreferee.com 
 International kampoversigt på worldreferee.com  
 Kampoversigt i Superligaen

Fodbolddommere fra Danmark
Personer fra Aarhus
Dommere i VM i fodbold 1982
Chambéry Savoie HB

Chambéry Savoie er en fransk håndboldklub, der kommer fra Chambéry i Savoie. Klubben, der er etableret i 1990, spiller i den franske håndboldliga, Ligue Nationale de Handball. Klubben har vundet det franske mesterskab én gang, nemlig i 2001.

Eksterne henvisninger 
 Klubbens hjemmeside  

Håndboldklubber fra Frankrig
Etableret i 1990
Ligue Nationale de Handball

Ligue Nationale de Handball er navnet på det professionelle franske håndboldligasystem. Det er inddelt i to divisioner for mænd og to for kvinder: 

 LNH Division 1 for mænd
 LNH Division 2 for mænd

og

 LNH Division 1 for kvinder
 LNH Division 2 for kvinder

Eksterne henvisninger 
 Ligaens hjemmeside 

Håndboldligaer
Håndbold i Frankrig
Boksning under sommer-OL 1904

Boksning var for første gang på det olympiske program under Sommer-OL 1904 i St. Louis. Den olympiske bokseturnering blev afviklet i dagene 21.- 23. september 1904. Der blev i den olympiske bokseturnering bokset i syv vægtklasser, og med 3 medaljer pr. vægtklasse var der mulighed for i alt 21 medaljer, men i enkelte vægtklasser var der ikke tilstrækkeligt antal tilmeldte, og der blev således alene uddelt 18 medaljer. Der var alene tilmeldt 42 boksere, der alle kom fra USA. 

Det var muligt for boksere i lettere vægtklasser at deltage i tungere klasser. Oliver Kirk vandt guld i bantamvægt og i fjervægt, og blev dermed den eneste, der har vundet to guldmedaljer i boksning ved samme OL. George Finnegan, Harry Spanger og Charles Mayer vandt alle hver én guld- og én sølvmedalje.

Medaljer efter land

Fluevægt (47,63 kg)

Bantamvægt (52,16 kg)

Fjervægt (56,70 kg)

Letvægt (61,24 kg) 

I november 1905 blev sølvvinderen Jack Egan diskvalificeret af AAU på grund af, at han havde bokset under falskt navn; han hed egentlig Frank Joseph Floyd. Van Horn blev sølvvinder og Sturholdt som kom på fjerdepladsen fik bronze.

Weltervægt (65,27 kg) 

I november 1905 blev bronzevinderen Jack Egan diskvalificeret af AAU på grund af, at han havde bokset under falskt navn; han hed egentlig Frank Joseph Floyd. Joseph Lydon, som kom på fjerdepladsen fik derfor bronze.

Mellemvægt (71,67 kg)

Sværvægt (over 71,67 kg) 

Sommer-OL 1904
1904
Boksning i 1904
Boksning i USA
Atletik under sommer-OL 2008 – Højdespring herrer

Herrenes højdespring under Sommer-OL 2008 fandt sted fra den 17. til 19. august 2008 på Beijing National Stadium.

Resultater

Kvalificering

Finale 

Sommer-OL 2008